Klan (seriál)

Klan – V dobrom aj v zlom (pôvodne Klan) je romantický seriál, ktorý je voľne založený na chorvátskom seriáli Ruža vjetrova. Seriál mal premiéru 1. septembra 2013 na JOJ a bol vysielaný denne o 17:45, tak ako aj denný seriál Panelák. V seriáli hrajú Patrik Vyskočil a Kristína Svarinská. Len po 4 odvysielaných častiach stiahla JOJ seriál z vysielania kvôli nízkej sledovanosti. Výroba seriálu napriek tomu pokračovala a na obrazovky sa seriál vrátil 2. januára 2014 pod názvom Klan - V dobrom aj v zlom. Seriál bol však po niekoľkých častiach presunutý na sesterskú stanicu Plus, kde ho vysielala do konca prvej série 27. februára 2014.

Dej
Klan je o príbehu dvoch zamilovaných ľudí, ktorí pochádzajú z odlišných klanov. Ich svadba spojí ich dve rodiny, ktoré sú na opačnej strane zákona.

Postavy
 Patrik Vyskočil ako Marek Hodák - manžel Inéz, syn Štefana a Márie, synovec Niny, brat Jakuba, zať Milana a Zuzany, švagor Sáry a Šimona
 Kristína Svarinská ako Inéz Matošová - Hodáková - manželka Mareka Hodáka, dcéra Milana a Zuzany, sestra Sáry a Šimona, švagriná Jakuba a nevesta Márie a Štefana
 Ľubomír Paulovič ako Štefan Hodák - manžel Márie, brat Niny, otec Mareka a Jakuba, svokor Inéz
 Dagmar Sanitrová ako Mária Hodáková - manželka Štefana Hodáka, švagriná Niny, matka Mareka a Jakuba, svokra Inéz
 Dagmar Bruckmayerová ako Nina Hodáková - sestra Štefana Hodáka, teta Jakuba a Mareka, švagriná Márie
 Michal Nemtuda ako Jakub Hodák - syn Štefana a Márie Hodákovcov, synovec Niny, brat Mareka, švagor Inéz
 Dana Košická ako JUDr. Zuzana Matošová - manželka Milana, matka Inéz, Sáry a Šimona, svokra Mareka a je právnička
 Boris Farkaš ako Milan Matoš - manžel Zuzany, otec Inéz, Sáry a Šimona a svokor Mareka - je organizátor hudobných podujatí
 Dorota Sámelová ako Sára Matošová - dcéra Milana a Zuzany, sestra Inéz a Šimona a švagriná Mareka - robí príležitostne DJ-ku,
 Juraj Ďuriš ako Šimon Matoš - syn Milana a Zuzany, brat Inéz a Sáry a švagor Mareka, robí prokurátora
 Zuzana Mauréry ako Adriana Jedľovská - manželka Eda, matka Niky a Tonyho, nevesta Juraja,
 Juraj Rašla ako Edo Jedľovský - manžel Adriany, otec Niky a Tonyho, syn Juraja
 Dušan Tarageľ ako Juraj Jedľovský - otec Eda, svokor Adriany, starý otec Niky a Tonyho
 Nina Gergieva ako Nika Jedľovská - dcéra Eda a Adriany, sestra Tonyho, vnučka Juraja
 Emil Zvarík ml. ako Tony Jedľovský - syn Eda a Adriany, brat Niky, vnuk Juraja 
 Ivan Krúpa ako Žilinský

Produkcia
29. mája 2013 JOJ oznámila, že na jeseň 2013 pripravuje seriál Klan, ktorý bude pre ňu písať Andy Kraus (Panelák, Keby bolo keby, Pod povrchom, Kutyil s.r.o.). Kreatívnou šéfkou Klanu je Radka Reviláková (Panelák).

Teaser, ktorý JOJ zverejnila 24. júla 2013 bol nakrútený na Neziderskom jazere v Rakúsku.

Série

Časti

Pôvodné časti (2013)

1. séria (2014)
Po neúspechu seriálu sa JOJ rozhodla natočené časti podrobiť kvalitatívnej analýze a seriál zmeniť. Názov seriálu sa taktiež zmenil na Klan - V dobrom aj v zlom.

Referencie

Slovenské televízne seriály
Televízne seriály z roku 2013
Dramatické televízne seriály
Televízne seriály TV JOJ